CELEX: 32014D0424
Language: lv
Date: 2014-07-01 00:00:00
Title: 2014/424/ES: Komisijas Īstenošanas lēmums ( 2014. gada 1. jūlijs ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū rapšu sēklu proteīnu kā jaunu pārtikas produktu sastāvdaļu (izziņots ar dokumenta numuru C(2014) 4256)

3.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 196/27
            
         KOMISIJAS ĪSTENOŠANAS LĒMUMS
   (2014. gada 1. jūlijs),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū rapšu sēklu proteīnu kā jaunu pārtikas produktu sastāvdaļu
   
      
         (izziņots ar dokumenta numuru C(2014) 4256)
      
   
   (Autentisks ir tikai teksts vācu valodā)
   
      (2014/424/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Helm AG2012. gada 25. jūnijā Īrijas kompetentajām iestādēm iesniedza pieprasījumu par rapšu sēklu proteīna kā jaunas pārtikas sastāvdaļas laišanu tirgū. Rapšu sēklu proteīnu paredzēts izmantot pārtikas produktos kā augu proteīna avotu, izņemot maisījumos zīdaiņiem un papildu ēdināšanas maisījumos zīdaiņiem. 2014. gada 18. februārī Komisijai tika paziņots, ka uzņēmums Siebte PMI Verwaltungs GmbH ir iegādājies tiesības uz iesniegto pieprasījumu.
            
         
               (2)
            
            
               Īrijas kompetentā pārtikas vērtēšanas iestāde 2012. gada 17. septembrī izsniedza sākotnējo novērtējuma ziņojumu. Minētajā ziņojumā tā secināja, ka rapšu sēklu proteīns atbilst Regulas (EK) Nr. 258/97 3. panta 1. punktā norādītajiem kritērijiem attiecībā uz jauniem pārtikas produktiem.
            
         
               (3)
            
            
               Komisija 2012. gada 4. oktobrī sākotnējo novērtējuma ziņojumu nosūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā tika iesniegti pamatoti iebildumi.
            
         
               (5)
            
            
               Komisija 2013. gada 14. februārī apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par rapšu sēklu proteīnu kā pārtikas sastāvdaļu saskaņā ar Regulu (EK) Nr. 258/97.
            
         
               (6)
            
            
               
                  EFSA2013. gada 10. oktobra zinātniskajā atzinumā par “rapšu sēklu proteīnu izolāta” kā jaunas pārtikas produktu sastāvdaļas nekaitīgumu (2) secināja, ka rapšu sēklu proteīns kā proteīns, ko pievieno pārtikai, ir nekaitīgs. Tomēr tā arī norādīja, ka nevar izslēgt sensibilizācijas risku pret rapšu sēklām un ka rapšu sēklas var izraisīt alerģiskas reakcijas cilvēkiem, kam ir alerģija pret sinepēm.
            
         
               (7)
            
            
               Līdz ar to atzinumā ir sniegts pietiekams pamatojums, lai konstatētu, ka rapšu sēklu proteīns kā jauna pārtikas produktu sastāvdaļa atbilst kritērijiem, kas noteikti Regulas (EK) Nr. 258/97 3. panta 1. punktā, ar nosacījumu, ka tādu pārtikas produktu marķējumā, kuri satur rapšu sēklu proteīnu kā pārtikas produktu sastāvdaļu, tiks norādīta informācija, kas ļaus cilvēkiem, kuriem ir alerģija pret sinepēm, izvairīties no minēto pārtikas produktu lietošanas uzturā.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Pielikumā norādīto rapšu sēklu proteīnu drīkst laist Savienības tirgū kā jaunu pārtikas produktu sastāvdaļu.
   2. pants
   Ar šo lēmumu atļautā rapšu sēklu proteīna nosaukums to saturošu pārtikas produktu marķējumā ir “rapšu sēklu proteīns”.
   3. pants
   Uz rapšu sēklu proteīnu saturošu pārtikas produktu marķējuma ir labi redzams un salasāms paziņojums, ka produkts, kas satur “rapšu sēklu proteīnu” kā pārtikas produkta sastāvdaļu, var izraisīt alerģiskas reakcijas patērētājiem, kuriem ir alerģija pret sinepēm un tās saturošiem produktiem. Attiecīgā gadījumā šāds paziņojums atrodas sastāvdaļu saraksta tiešā tuvumā.
   4. pants
   Šis lēmums ir adresēts uzņēmumam Siebte PMI Verwaltungs GmbH, Neuer Jungfernstieg 5, 20354 Hamburg, Vācija.
   
      Briselē, 2014. gada 1. jūlijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal 2013; 11(10):3420.
   
      PIELIKUMS
      RAPŠU SĒKLU PROTEĪNA SPECIFIKĀCIJA
      
         
            
               Definīcija
            
          Rapšu sēklu proteīns ir proteīniem bagāts ūdens ekstrakts no presētiem rapšu sēklu raušiem, kas iegūti no ģenētiski nemodificētiem Brassica napus L. un Brassica rapa L.
      
         
            Apraksts:
          izsmidzinot žāvēts pulveris, kura krāsa variē no baltas līdz pelēcīgi bālai.
      
         
            Tīrība
         
      
      
                  Kopējais fitātu daudzums
               
               
                  Ne vairāk kā 1,5 %
               
            
                  Svins
               
               
                  Ne vairāk kā 0,5 mg/kg
               
            
         
            Mikrobioloģiskās īpašības
         
      
      
                  Rauga un pelējuma sēņu skaits
               
               
                  Ne vairāk kā 100 kvv/g
               
            
                  Aerobo baktēriju skaits
               
               
                  Ne vairāk kā 10 000 kvv/g
               
            
                  Kopējais koliformu daudzums
               
               
                  Ne vairāk kā 10 kvv/g
               
            
                  
                     Escherichia coli
                  
               
               
                  Nekonstatē 10 g paraugā
               
            
                  
                     Salmonella spp.
               
               
                  Nekonstatē 25 g paraugā